Diari Oficial de la Generalitat Valenciana


Sumari del DOGV 9633, del 06-07-2023 (2023/7585)

ORDRE 18/2023, de 30 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la cartografia i catalogació previstes en el Decret 64/2022, de 20 de maig, del Consell, per a la conservació de praderies de fanerògames marines en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2023/06/30/18/dof/vci/html**

### Dades del document

Número de DOGV
:   9633

Data del DOGV
:   06-07-2023

Secció del DOGV
:   I. DISPOSICIONS GENERALS

Número del document
:   2023/7585


Data del document
:   30-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * espècie protegida
    * zona protegida
    * legislació
    * espècie marina

ORDRE 18/2023, de 30 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la cartografia i catalogació previstes en el Decret 64/2022, de 20 de maig, del Consell, per a la conservació de praderies de fanerògames marines en la Comunitat Valenciana. [2023/7585]  
  
PREÀMBUL  
  
Mitjançant el Decret 64/2022, de 20 de maig, del Consell, per a la conservació de praderies fanerògames marines a la Comunitat Valenciana (d'ara enfavant, el decret) s'ha aprovat un marc jurídic específic i actualitzat per a la conservació de les praderies de Posidònia oceànica i Cymodocea nodosa, espècies incloses en la Llista d'espècies silvestres en règim de protecció especial del Reial decret 139/2011, de 4 de febrer.  
  
Tal com estableix l'article 3 del Decret 64/2022, de 20 de maig, del Consell, per a la conservació de praderies de fanerògames marines a la Comunitat Valenciana, correspon a aquesta conselleria cartografiar i facilitar a l'Institut Cartogràfic Valencià, a l'efecte d'aquest decret, la cartografia de les praderies de fanerògames marines existents en l'àmbit de la Comunitat Valenciana, i catalogar aquelles considerades d'alt valor, d'acord amb la millor informació tècnica i científica disponible.  
  
Per la seua part, la disposició transitòria primera disposa que fins que la conselleria no aprove la cartografia a la qual es refereix l'article 3.1 d'aquesta disposició no seran aplicables les prohibicions previstes en l'article 4.3 d'aquest precepte, referides a ancoratge en praderies de posidònia i praderies d'alt valor.  
Considerant l'anterior, amb l'objecte, d'una banda, de donar compliment al mandat exprés de la disposició final segona del Decret 64/2022 i, d'una altra, de poder aplicar les previsions contingudes en aquest, quant a una real i efectiva protecció de les praderies de posidònia i praderies d'alt valor, es dicta la present ordre.  
Aquesta ordre és coherent amb els principis de bona regulació establits en l'article 129 de la Llei 39/2015, d'1 d'octubre, del procediment administratiu comú de les administracions públiques, quan es justifica en la necessitat de donar compliment al que es disposa en la disposició final segona del Decret 64/2022, no estableix cap càrrega administrativa afegida derivada de la seua aplicació i és coherent amb l'ordenament jurídic. Finalment, respecte al principi de transparència, la present norma es va sotmetre als tràmits previstos en la normativa d'aplicació, entre els quals la consulta pública prèvia, l'exposició pública i l'audiència a les persones i col·lectius interessats.  
Per tot el que s'ha assenyalat anteriorment, complits els tràmits procedimentals previstos en l'article 43 de la Llei 5/1983, de 30 de desembre, del Consell, i el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat Valenciana; previ informe de l'Advocacia General de la Generalitat i fent ús de les facultats que tinc atribuïdes, de conformitat amb l'article 28.e de la Llei 5/1983, del Consell, que atribueix a la persona titular de la Conselleria l'exercici de la potestat reglamentària en les matèries pròpies del seu departament; el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, i el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions:  
  
  
ORDENE  
  
Article únic  
Aprovar la cartografia de les praderies de fanerògames marines existents en l'àmbit de la Comunitat Valenciana, i la catalogació d'aquelles considerades com d'alt valor, previstes en el Decret 64/2022, de 20 de maig, del Consell, per a la conservació de praderies fanerògames marines en la Comunitat Valenciana, i que figuren en l'annex.   
Aquesta cartografia també està disponible en els enllaços següents:  
  
Enllaç a la capa en el visor de l'IDEV en castellà:  
https://visor.gva.es/visor/?capasids=0502\_mediomarino;Prades\_Fanerogamas\_Decret&idioma=es  
  
Descàrrega de cartografia en format estàndard OGC Geopackage:  
https://terramapas.icv.gva.es/0502\_MedioMarino'request=GetFeature&service=WFS&version=2.0.0&typeid=Praderas\_Fanerogamas\_Decreto&outputformat=gpkg  
  
Descàrrega de cartografia en format estàndard CSV:  
https://terramapas.icv.gva.es/0502\_MedioMarino'request=GetFeature&service=WFS&version=2.0.0&typeid=Praderas\_Fanerogamas\_Decreto&outputformat=csv  
  
Enllaç a la metadada i a la descàrrega en castellà:  
https://geocataleg.gva.es/#/search'uuid=spaicv0502\_mediomarino\_fanerogamas\_decret&lang=spa   
  
  
DISPOSICIÓ ADDICIONAL  
  
Única. De la incidència pressupostària  
L'aplicació i el desplegament d'aquesta ordre no tindran cap incidència en la dotació dels capítols de despesa assignats a la Generalitat i, en tot cas, hauran de ser atesos amb els mitjans personals i materials d'aquesta.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang que s'oposen al que s'estableix en la present ordre.  
  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 30 de juny de 2023.  
  
La consellera d'Agricultura, Desenvolupament Rural,   
Emergència Climàtica i Transició Ecològica  
ISAURA NAVARRO CASILLAS.


Còpia Permalink ELI